Er ajudant, expèrt dançaire, abracèc fòrtaments ara sua parelha e damb seguretat, sense prèssa, seguint eth ritme, comencèc a barar en tot esguitlar-se pes bords deth cercle e en angle tenguec era man quèrra dera sua dauna e la hec virar ath ritme cada còp mès rapid dera musica; solet s‟entenie er acompassat trinhonar des esperons enes rapids e leugèrs pès der ajudant; cada tres compassi, en hèr era virada, eth vestit de velot dera sua parelha semblaue, en holar-se, ua ahlamada.